Format Oslo

Format er et visningssted for samtidskunsthåndverk i Norge, som ble stiftet i 1991. Galleriet er eid av fagorganisasjonen Norske Kunsthåndverkere.

Historie 
Format Oslo ble opprettet av Norske Kunsthåndverkere i 1991 for å presentere norsk kunsthåndverk til et bredere publikum og å heve kunsthåndverkets posisjon. «Ambisjonene var et visnings- og salgssted der norsk kunsthåndverk kunne presenteres for et nytt og større publikum». Det skulle skje gjennom profesjonalisering av drift og synligere formidling gjennom utstillinger og kommisjonssalg.

I 1997 ble det etablert en avdeling av Format-konseptet i Bergen, organisert under Oslo-ledelsen. I 2012 ble Bergensgalleriet skilt ut som et eget selskap – Format Bergen skiftet navn til KRAFT og fikk større frihet til å finne sitt eget format.

Format Oslo lå først på Vestbanen, flyttet senere til Munkedamsveien og etterpå til Rådhusgata, der det fortsatt ligger.

Daglig leder fra 2005 til 2010 var Karianne Sand. Siden 2011 er det Irija Øwre.

I 2021 feirer Format 30-årsjubileum.

Utstillinger 
Format Oslo er et visnings- og salgssted som viser kunsthåndverk og materialbasert kunst. Målet er å styrke norske samtidskunsthåndverk både nasjonalt og internasjonalt.

Galleriet samarbeider med både yngre og etablerte kunsthåndverkere for å vise frem de forskjellige tendenser i feltet. De aller fleste utstillinger ved Format Oslo er solo- og duoutstillinger.

Ambisjonene er å utfordre etablerte normer i samtidskunsthåndverk og materialbasert kunst med å vise et bredt utvalg av kunstneriske praksiser.

Prosjektrom 
Prosjektrommet ble opprettet i 2017. Det ble tegnet av arkitekturfirma Kael Studio. Det er et tidligere kontorrom i Format sine lokaler i Rådhusgata som ble bygget om til et nytt visningsrom for fokusutstillinger, formidlingsarrangement og kommisjonssalg.

Det er et mer fleksibelt visningsrom hvor Format kan vise prosjekter med kort planlegging. Yngre og nyetablerte kunstnere prøver seg i prosjektrommet, som et første steg mot en soloutstilling. Erfarne kunstnere får mulighet å vise prosjekter i utvikling på veien mot en større utstilling i en offentlig institusjon.

Messer 
Galleriet deltar i internasjonale messer som Design Miami / Basel, NOMAD, Chart Design, Collect og SOFA.

Kunstnere 
Blant annet samarbeider galleriet med kunstnere:

 May Benten Aronsen
 Millie Behrens
 Heidi Bjørgan
 Liv Blåvarp
 Kari Dyrdal
 Ingjerd Hanevold
 Sidsel Hanum
 Elin Hedberg
 Elisa Helland-Hansen
 Kari Håkonsen
 Katrine Køster Holst
 Sofia Karyofilis
 Karen Klim
 Vidar Koksvik
 Elisabeth von Krogh
 Torbjørn Kvasbø
 Edith Lundebrekke
 Nina Malterud
 Nils Martin
 Konrad Mehus
 Kari Mølstad
 Irene Nordli
 Inger Johanne Rasmussen
 Stian Korntved Ruud
 John Skognes
 Caroline Slotte
 Leif Stangebye-Nielsen
 Marit Tingleff
Trine Mauritz
 Åse Marit Torbjørnsrud
 Beth Wyller
 Reinhold Ziegler
 Ingrid Aarset

Referanser

Se også 

 Norske Kunsthåndverkere
 KRAFT Bergen

Eksterne lenker 
 

Kunstgallerier og kunstmuseer i Norge
Kunsthåndverk